આ બધું એક દિવસે બદલાઈ ગયું જયારે ગ્રામજનોએ તેને એક સવારે એક ઉજળા સ્મિત સાથે ટહેલતો જોયો. આ એકદમ માન્યામાં ન આવે એવું હતું. તે બીજા લોકોનું અભિવાદન કરતો હતો, લોકો સાથે આનંદથી વાતો કરતો જતો હતો અને ઘઉંના ખેતરમાંથી પસાર થતા તે સોનેરી ઘઉંના ડુંડા ઉપર હાથ ફેરવતો ચાલતો જતો હતો. એના વિશેની તમામ બાબતો જુદી લાગતી હતી. થોડાક વધારે દિવસો પસાર થઇ ગયા અને તેની ખુશી ન તો વિલીન થઇ કે ન તો સહેજ પણ કરમાઈ.